Kriaunos
Apie kaimą Širvintų rajone žr. Kriaunos (Širvintos). Kriaunos – gatvinis kaimas Rokiškio rajono savivaldybėje, 9 km į pietus nuo Obelių, 25 km į pietryčius nuo Rokiškio. Seniūnijos centras, Kriaunų seniūnaitija. Stovi Kriaunų Dievo Apvaizdos bažnyčia (pastatyta 1829 m.), veikia medicinos punktas, Kriaunų pagrindinė mokykla, krašto muziejus, biblioteka, paštas (LT-42013). Vakariniame pakraštyje prateka Kriauna, už 3 km įtekanti į Sartus, kurie telkšo 2 km į pietus nuo kaimo.